
Invitasjon til damesamling i Stange curlinghall 18. januar. 
Hedmarken curlingklubb inviterer til breddesamling for damecurlere, samlingen vil ha fokus på mestring og idrettsglede. Vi ønsker med dette initiativet å gi et målrettet tilbud til kvinnelige curlingspillere, enten du kun spiller av og til, eller du jevnlig spiller i divisjonsspill eller bedriftsserie. I løpet av denne samlingen kan du bli en teknisk bedre spiller, få innspill på taktikk og strategi og om ikke annet ha det gøy på isen. 
Vår hensikt og ønske for samlingen er å styrke miljøet for damecurlingen i regionen ved å samle flest mulig kvinnelige spillere sammen. Derfor vil det i tillegg til mye aktivitet på isen være et sosialt preg på samlingen. Det vil også være en workshop under samlingen der vi ønsker deres tilbakemeldinger på hvordan våre curlingklubber og forbund bør jobbe for å tilrettelegge for flere damer i aktivitet i curlingidretten.
Vi håper så mang som mulig ønsker å være med på dette! 
Praktisk info:
Sted: Stange curlinghall (Hansrudvegen 2, 2335 Stange). Google Maps
Tid:  10:00 – ca 18:30
Målgruppe: Alle damespillere.
Påmeldingsavgift: 200,- (dekker deltakelse og lunsj, betales ved ankomst).
Program: Vedlagt lenger ned. 
Påmeldingskjema: http://tiny.cc/Damesamling 
Plasser: Vi har plass til 32 deltakere, og det er førstemann til mølla som gjelder. 
[bookmark: _GoBack]Har du spørsmål eller kommentarer? Send oss gjerne en mail: 
Grethe Brenna: grethe.brenna@broadpark.no (Styremedlem curlingforbundet)
Petter Moe: petter.moe@nif.idrett.no (Administrasjonen curlingforbundet)
Program: dette er et foreløpig program. Vi gir forbehold om at det kan komme endringer på innhold.
	Tid 
	Program

	10:00
	Registrering, bi kjent og informasjon om dagen

	10:30
	Felles oppvarming

	11:00
	Teknisk program på is:
· Gjennomgang av slideteknikk med innslag av tekniske øvelser.
· Ferdighetsøvelser med fokus på fart, retning, slipp og stabilitet.
· Tips og triks til å ta med hjem på egentrening.
· Gjennomgang av teknisk riktig kosting.
· Lagøvelser med fokus på kosting, kommunikasjon med konkrete oppgaver: guard, draw, take-out osv. 

	13:00
	Lunsjpause med sosialisering

	13:30
	Workshop med gruppediskusjoner:
· Tema: hvordan kan vi bidra til å gjøre curling til en mer attraktiv sport for damer?

	15:30
	Frukt og liten matbit

	16:00
	Spill:
· Tips og triks: Taktikk og strategi.
· Forskjellige spilleformer: lagspill, mixed doubles, skins…
· Kommunikasjon under kamper. 

	18:00
	Oppsummering og slutt på program.

